આ અંગે મળતી માહિતી અનુસાર સુરત જિલ્લામાં સૂચિત બુલેટ ટ્રેન માટે હાઈસ્પીડ રેલ કોર્પોરેશન તથા જમીન માપણી વિભાગ દ્વારા સુરત જિલ્લાના ચોર્યાસી તાલુકાનાં ગામોમાં જમીન માપણીની કામગીરી માટેના પ્રયત્નો કરવામાં આવી રહ્યા છે. અગાઉ મોહણી તેમજ ભાટિયા ગામે જમીન માપણી માટે આવેલા કર્મચારીઓને ખેડૂતોએ કામગીરી કરતાં અટકાવીને પરત મોકલી દીધા હતા. જેથી મંગળવારના રોજ મોહણી ગામે ફરી એકવાર બુલેટ ટ્રેન માટે માપણી કરવા માટે નવું ગતકડું લઈને આ ટીમ આવી હતી તેઓએ જણાવ્યુ હતું કે એચ.પી ગેસની લાઇનનું સર્વે કરવા આવ્યા હોવાનું જણાવી માપણીની કામગીરી શરૂ કરવાનો પ્રયત્ન કર્યો હતો ગ્રામજનોએ તેમનો વિરોધ કરી માપણીની કામગીરી અટકાવી દઈ પરત ભગાવી દીધા હતા બુલેટ ટ્રેન સામે ખેડૂત સમાજમાં ભારે રોષ જોવા મળી રહ્યો છે.